10. การควบคุมภายใน

ในการประชุมคณะกรรมการบริษัทครั้งที่ 10 (ชุดที่ 13) เมื่อวันที่ 22 กุมภาพันธ์ 2550
โดยมีกรรมการตรวจสอบจำนวน 3 ท่าน เข้าร่วมประชุมด้วย
คณะกรรมการได้ประเมินระบบการควบคุมภายในโดยการสอบถามข้อมูลจากฝ่ายบริหารและฝ่ายตรวจสอบภายในแล้วสรุปได้ว่า
จากการประเมินระบบการควบคุมภายใน ของบริษัทในด้านต่างๆ 5 ส่วน คือ
องค์กรและสภาพแวดล้อม , การบริหารความเสี่ยง , การควบคุมการปฏิบัติงานของฝ่ายบริหาร ,
ระบบสารสนเทศและการสื่อสารข้อมูล และระบบการติดตาม คณะกรรมการเห็นว่า บริษัทฯ
มีระบบการควบคุมภายในที่เพียงพอ

ผู้สอบบัญชีของบริษัทฯ คือสำนักงานสอบบัญชี ดี ไอ เอ ซึ่งเป็นผู้ตรวจสอบงบการเงินประจำปี 2549
ได้ให้ความเห็นในรายงานเกี่ยวกับระบบการควบคุมภายในด้านการบัญชีว่า
ในการตรวจสอบงบการเงินของบริษัทฯ สำหรับปีสิ้นสุด วันที่ 31 ธันวาคม 2549
ตามมาตรฐานการสอบบัญชีที่รับรองทั่วไปเพื่อแสดงความเห็นว่างบการเงินนี้แสดงฐานะการเงิน
และผลการดำเนินงาน
โดยถูกต้องตามที่ควรในสาระสำคัญตามหลักการบัญชีที่รับรองทั่วไปหรือไม่เพียงใดนั้น
สำนักงานได้ศึกษา และประเมินประสิทธิภาพการควบคุมภายในด้านบัญชีของบริษัทฯ
ตามที่เห็นจำเป็นเพื่อประโยชน์ในการกำหนดขอบเขตของการปฏิบัติงานตรวจสอบให้รัดกุมและเหมาะสม
ซึ่งสำนักงานฯ
ไม่พบข้อบกพร่องที่เป็นสาระสำคัญของระบบการควบคุมภายในด้านบัญชีที่จะมีผลกระทบอย่างเป็นสาระสำคัญในการแสดงความเห็นต่องบการเงิน
ณ วันที่ 31 ธันวาคม 2549

รายงานของคณะกรรมการตรวจสอบประจำปี 2549

คณะกรรมการบริษัท สหพัฒนพิบูล จำกัด (มหาชน) มีมติแต่งตั้งคณะกรรมการตรวจสอบ เมื่อวันที่ 10
พฤษภาคม 2549 โดยมีนายวศิน เตยะธิติ เป็นประธานกรรมการตรวจสอบ นายสุรินทร์ วัฒนศิริพงษ์
และนายขจรศักดิ์ วันรัตน์เศรษฐ เป็นกรรมการตรวจสอบ มีวาระการดำรงตำแหน่ง 1 ปี

ในรอบปีที่ผ่านมา คณะกรรมการตรวจสอบมีการประชุมรวม 5 ครั้ง
และร่วมประชุมคณะกรรมการบริษัทอย่างสม่ำเสมอ
คณะกรรมการตรวจสอบมีความเป็นอิสระในการปฏิบัติงานภายใต้ขอบเขตอำนาจหน้าที่ของคณะกรรมการตรวจสอบ

คณะกรรมการตรวจสอบได้สอบทานงบการเงินรายไตรมาส และงบการเงินประจำปีร่วมกับ
หน่วยงานบัญชีที่เกี่ยวข้อง เพื่อให้มั่นใจว่ารายงานทางการเงินจัดทำขึ้นอย่างถูกต้องตามที่ควร
การเปิดเผยข้อมูลมีความเพียงพอและเป็นไปตามมาตรฐานการบัญชี

ระบบการควบคุมภายใน คณะกรรมการตรวจสอบได้กำกับดูแลให้มีระบบการควบคุมภายใน
และการตรวจสอบภายในที่เหมาะสมและมีประสิทธิภาพ ในปี 2549
การปฏิบัติงานของแผนกตรวจสอบภายในสามารถทำได้ตามแผนงานที่วางไว้
คณะกรรมการตรวจสอบได้มีการพิจารณาและสอบทานแผนการตรวจสอบภายในประจำปี 2550
ของแผนกตรวจสอบภายใน
พร้อมทั้งแนะนำแนวทางในการปฏิบัติงานรวมทั้งการตรวจสอบในเรื่องที่อาจก่อให้เกิดความเสี่ยงต่าง
ๆ และให้ความเห็นในการปรับปรุงส่วนที่เห็นว่าควรแก้ไขและปฏิบัติให้รัดกุม

คณะกรรมการตรวจสอบ ได้พิจารณาการเสนอแต่งตั้งผู้สอบบัญชีประจำปี 2550 โดย
คณะกรรมการตรวจสอบมีความเห็นว่านางสุวิมล กฤตยาเกียรณ์ และ/หรือ นางสาวสมจินตนา
พลหิรัญรัตน์ แห่งสำนักงานสอบบัญชี ดี ไอ เอ เป็นผู้มีคุณสมบัติและเหมาะสมเป็นผู้สอบบัญชี
จึงได้นำเสนอต่อคณะกรรมการบริษัทพิจารณาแต่งตั้งและกำหนดค่าตอบแทนผู้สอบบัญชี
เพื่อเสนอต่อที่ประชุมสามัญผู้ถือหุ้นให้พิจารณาและมีมติอนุมัติต่อไป

ในนามคณะกรรมการตรวจสอบ

วศิน เตยะธิติ

(นายวศิน เตยะธิติ)

 ประธานคณะกรรมการตรวจสอบ

วันที่ 15 มีนาคม 2550

ที่ ADC. 210003/2550

วันที่ 23 กุมภาพันธ์ 2550

เรื่อง รายงานระบบการควบคุมภายในด้านการบัญชี

เรียน คณะกรรมการ บริษัท สหพัฒนพิบูล จำกัด (มหาชน)

ตามที่สำนักงานฯ ได้ตรวจสอบงบการเงินของบริษัท สหพัฒนพิบูล จำกัด (มหาชน)
สำหรับปีสิ้นสุดวันที่ 31 ธันวาคม 2549 และได้เสนอรายงานการตรวจสอบลงวันที่ 22 กุมภาพันธ์
2550 ไปแล้วนั้น สำนักงานฯ
ขอเรียนว่าในการตรวจสอบงบการเงินดังกล่าวตามมาตรฐานการสอบบัญชีที่รับรองทั่วไป
เพื่อแสดงความเห็นว่างบการเงินนี้แสดงฐานะการเงินและผลการดำเนินงานโดยถูกต้องตามที่ควรในสาระสำคัญตามหลักการบัญชีที่รับรองทั่วไปหรือไม่เพียงใดนั้น
สำนักงานฯ ได้ศึกษาและประเมินประสิทธิภาพการควบคุมภายในด้านบัญชีของบริษัทฯ
ตามที่เห็นจำเป็นเพื่อประโยชน์ในการกำหนดขอบเขตของการปฏิบัติงานตรวจสอบให้รัดกุมและเหมาะสม
ซึ่งสำนักงานฯ
ไม่พบข้อบกพร่องที่เป็นสาระสำคัญของระบบการควบคุมภายในด้านบัญชีที่จะมีผลกระทบอย่างเป็นสาระสำคัญในการแสดงความเห็นต่องบการเงิน
ณ วันที่ 31 ธันวาคม 2549

ฝ่ายบริหารของบริษัท สหพัฒนพิบูล จำกัด (มหาชน)
มีความรับผิดชอบในการจัดให้มีระบบการควบคุมภายในด้านการบัญชีและควบคุมให้มีการปฏิบัติตามระบบดังกล่าวอย่างเคร่งครัด
ในการนี้ต้องใช้การประมาณการและดุลยพินิจโดยพิจารณาถึงผลประโยชน์ที่คาดว่าจะได้รับและต้นทุนที่เกิดขึ้นจากการใช้ระบบการควบคุมนี้
ระบบการควบคุมภายในดังกล่าวให้ความมั่นใจแก่ฝ่ายบริหารตามสมควร

อย่างไรก็ตาม สำนักงานฯ ขอเรียนว่าในการตรวจสอบบัญชี สำนักงานฯ มิได้ตรวจสอบทุกรายการ
หากแต่ใช้วิธีการทดสอบเท่านั้น
นอกจากนั้นการศึกษาและการประเมินประสิทธิภาพระบบการควบคุมภายในด้านบัญชี
มีวัตถุประสงค์เพียงเพื่อประโยชน์ในการสอบบัญชีดังกล่าวไว้ข้างต้น
ดังนั้นจึงไม่อาจชี้ให้เห็นถึงข้อบกพร่องทั้งหมดที่อาจมีอยู่ในระบบการควบคุมภายในของบริษัทฯ ได้

สำนักงานฯ ขอขอบคุณเจ้าหน้าที่ของบริษัทฯ ที่ได้ให้ความร่วมมือในการตรวจสอบบัญชีของบริษัทฯ
เป็นอย่างดี

ขอแสดงความนับถือ

วิไลรัตน์ โรจน์นครินทร์

(นางวิไลรัตน์ โรจน์นครินทร์)

ผู้สอบบัญชีรับอนุญาตเลขทะเบียน 3104